《送赵宰之上虞二首》
宋代·于石

吾闻句践国，昔有鸱夷子。
沼吴收雋功，扁舟五湖里。
又闻越东山，安石真奇士。
一局别墅棋，失笑屐折齿。
缅怀百世风，可以肃顽鄙。
峨峨禹穴山，滔滔浙江水。
山川今犹昔，宁无安与蠡。
为我谢二公，幸为苍生起。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。